Ως προς το σπίτι:
Βρίσκεται σε ιδανικό σημείο στο κέντρο της πόλης. Παρέχει κάθε είδους παροχές, η διαρρύθμιση του είναι πάρα πολύ ωραία, από τις καλύτερες που έχω συναντήσει, καθώς αν και με 45 m2 εμβαδόν, σου δίνει την εντύπωση ότι βρίσκεσαι σε έναν ιδιαιτέρως μεγάλο και άνετο χώρο. Εύκολα το νιώθεις ως σπίτι σου, με αποτέλεσμα η προσωρινά διαμονή να φαίνεται ιδιαιτέρως ευχάριστη. Στις λεπτομέρειες που ξεχωρίσαμε, το ΄΄παράθυρο΄΄ στο δωμάτιο, το σχεδόν κρυφό αποθηκάκι για τις σκούπες, σκάλα κλπ, το έπιπλο boudoir και φυσικά το διαμορφωμένο μπαλκόνι με τα φυτά, το ποτιστήρι και το τραπεζάκι.
Ως προς την ιδιοκτήτρια:
Η κα Αμαλία είναι πρωτίστως επαγγελματίας. Ευγενική, αναλυτική ως προς τις οδηγίες, καθώς και εξυπηρετική (προσωπικά ως προς το check out), ενώ επίσης ανταποκρίνεται σε τυχόν ζητήματα που προκύπτουν.
Ως προς τα θέματα που προέκυψαν και μας προβλημάτισαν, θα μπορούσαμε να αναφέρουμε την σχετική καθυστέρηση του boiler για να προετοιμαστεί το ζεστό νερό, καθώς για να κάνουμε μπάνιο έπρεπε να ανάβουμε αρκετή ώρα πιο πριν το boiler για να ζεσταθεί το νερό, του οποίου εν τέλη η ποσότητα δεν ήταν αρκετά μεγάλη. Επίσης, λόγω της παλαιότητας της πολυκατοικίας, δεν υπάρχει καλή ηχομόνωση, αν και τις βραδινές ώρες κοινής ησυχίας δεν υπήρχε ενόχληση.
Σε κάθε περίπτωση πρόκειται για ένα πολύ όμορφο και ιδιαίτερο διαμέρισμα που αξίζει να επισκεφτείς.